Αστερουσία Ινδίας

Η Αστερουσία φέρεται ως ελληνιστικός οικισμός στην περιοχή του «Ινδικού Καυκάσου» των αρχαίων. Σύμφωνα με τον Βρετανό ελληνιστή Ουίλιαμ Γούντθορπ Ταρν επρόκειτο για οικισμό στρατιωτικού χαρακτήρα.

Η πόλη αναφέρεται μόνο από τον Στέφανο Βυζάντιο (πιθανώς έχοντας πρόσβαση σε πηγές που δεν επέζησαν μέχρι τις μέρες μας) που την χαρακτηρίζει ως κρητική αποικία, συσχετίζοντας την προέλευση των οικιστών με τα Αστερούσια Όρη.Cohen (2013), σ. 307· πρβ. Στέφανος Βυζάντιος, Εθνικά (Λειψία 1839), σελ. 62, λ. «Ἀστερουσία»: «[Ὄ]ρος Κρήτης πρὸς τὸ νότιο μέρος, ἀποβλέπον εἰς θάλασσαν, ἀφ' οὗ καὶ πόλις ἐπί τον Καύκασον Ἰνδική Ἀστερουσία κέκληται, Κρητῶν παροικίας ἐκείσε σταλείσης. οἰ οἰκήτορες Ἀστερουσιανοὶ και Ἀστερουσιεῖς και Ἀστερούσιοι». Η θέση της πόλης είναι άγνωστη. Ο Τσέχο-αυστριακός γεωγράφος και ανατολιστής Βίλχελμ Τόμασεκ (Wilhelm Tomaschek) θεωρούσε, ακολουθώντας τον Βυζάντιο, ότι η πόλη βρισκόταν στους νότιους πρόποδες του Ινδικού Καυκάσου. Ο Καναδός συγγραφέας και ιστορικός Τζωρτζ Γούντκοκ την τοποθετούσε γύρω από την Καμπούλ.Woodcock (1966), σ. 111· πβλ. Cohen (2013), σ. 307. 

 Παραπομπές 

Κατηγορία:Ελληνιστικές αποικίες
Κατηγορία:Αρχαίες πόλεις της Ινδίας